ଭୁବନେଶ୍ୱର,ମେ ୨୧(ଲୋକାଲ ୱାୟାର): ଆସନ୍ତା ୩ ଘଣ୍ଟାରେ ରାଜ୍ୟର ଅଧିକାଂଶ ଜିଲ୍ଲାରେ ଧୂଳିଝଡ଼, କାଳବୈଶାଖୀ ବର୍ଷା ଓ ବଜ୍ରପାତ ହେବାର ଆଶଙ୍କା ଥିବା ନେଇ ଭୁବନେଶ୍ୱରସ୍ଥିତ ଆଞ୍ଚଳିକ ପାଣିପାଗ କେନ୍ଦ୍ର ପକ୍ଷରୁ ସତର୍କ ସୂଚନା ଜାରି କରାଯାଇଛି ।
ଗଞ୍ଜାମ, ଗଜପତି, ନୟାଗଡ଼, ଢେଙ୍କାନାଳ, କନ୍ଧମାଳ, କଟକ (କଟକ ସହର), ଖୋର୍ଦ୍ଧା (ଭୁବନେଶ୍ୱର), ଭଦ୍ରକ, ଯାଜପୁର, ଜଗତସିଂହପୁର, କେନ୍ଦ୍ରାପଡ଼ା, ମୟୂରଭଞ୍ଜ, କୋରାପୁଟ, ରାୟଗଡ଼ା, ସୁନ୍ଦରଗଡ଼, ଝାରସୁଗୁଡ଼ା ଓ ବରଗଡ ଜିଲ୍ଲା ପାଇଁ ସତର୍କ ସୂଚନା ଜାରି କରିଛି ପାଣିପାଗ ବିଭାଗ ।
ସେହିପରି କେନ୍ଦୁଝର, ନବରଙ୍ଗପୁର, ମାଲକାନଗିରି, ପୁରୀ, ବୌଦ୍ଧ, ଦେବଗଡ଼, ବାଲେଶ୍ୱର ଓ ସମ୍ବଲପୁରରେ ମଧ୍ୟ କାଳବୈଶାଖୀ ଆଶଙ୍କା ରହିଛି ।
ଏହି ସବୁ ଜିଲ୍ଲାରେ ସାଧାରଣରୁ ମଧ୍ୟମ ଧରଣର ବର୍ଷା ହେବା ସହ ଘଡଘଡି ଓ ବଜ୍ରପାତ ହେବ ବୋଲି ସତର୍କ କରାଯାଇଛି । ଏହା ସହ ୪୦ରୁ ୫୦ କିମି ବେଗରେ ପବନ ବହିପାରେ ।
ଲୋକଙ୍କୁ ନିରାପଦ ସ୍ଥାନକୁ ଯିବାକୁ ପାଣିପାଗ ବିଭାଗ ପରାମର୍ଶ ଦେଇଛନ୍ତି ।
ଭୁବନେଶ୍ୱର, ମାର୍ଚ୍ଚ ୧୨(ଲୋକାଲ ୱାୟାର): ଜନସାଧାରଣଙ୍କ ସହଭାଗିତା ଯେକୌଣସି ବଡ଼ ସମସ୍ୟାର ସମାଧାନ କରିପାରେ ।
ଏକଥାକୁ ସତ କରି ଦେଖାଇଛନ୍ତି ମାଲକାନଗିରି ବନଖଣ୍ଡ ଅଧିକାରୀ ପ୍ରଦୀପ ମିରାସେ ।
ସ୍ଥାନୀୟ ବନ ସୁରକ୍ଷା ସମିତିର ସହଯୋଗରେ ସେ ଚଳିତ ବର୍ଷ ଜଙ୍ଗଲ ନିଆଁକୁ ନିୟନ୍ତ୍ରଣ କରିବାରେ ସଫଳ ହୋଇଛନ୍ତି ।
୨୦୧୯ ମସିହାରେ ମାଲକାନଗିରି ବନଖଣ୍ଡ ଅଧୀନରେ ୨୧୫୨ଟି ସ୍ଥାନରେ ନିଆଁ ଲାଗିଥିବା ବେଳେ ୨୦୨୦ରେ ଏହି ସଂଖ୍ୟା ୧୧୬୦ ଆଉ ଏବେ ଜାନୁୟାରୀରୁ ମାର୍ଚ୍ଚ ଯାଏଁ ମାତ୍ର ୨୩୦ଟି ସ୍ଥାନରେ ନିଆଁ ଲାଗିଛି ।
ଯାହାକି ଗତ ଦୁଇ ବର୍ଷର ଜଙ୍ଗଲ ନିଆଁର ପରିମାଣ ତୁଳନାରେ ଯଥେଷ୍ଟ କମ୍ । ଆଉ ଏସବୁ ସମ୍ଭବ ହୋଇଛି ସ୍ଥାନୀୟ ବନ ସୁରକ୍ଷା ସମିତି ଦ୍ୱାରା ।
ଚାରିଆଡ଼େ ଜଙ୍ଗଲ ଜଳୁଥିବା ଖବର ଲୋକଙ୍କୁ ବ୍ୟତିବ୍ୟସ୍ତ କରୁଥିବା ବେଳେ ମାଲକାନଗିରି ବନଖଣ୍ଡ ଏ ଦିଗରେ ନିଶ୍ଚିତ ଭାବେ ସମସ୍ତଙ୍କୁ ଆଶ୍ୱସ୍ତ କରିବ । ଗତ ଦୁଇ ବର୍ଷର ରେକର୍ଡକୁ ଭିତ୍ତିକରି ପ୍ରତି ବନାଞ୍ଚଳରେ ଫାୟାର୍ ପଏଣ୍ଟକୁ ଚିହ୍ନଟ କରାଯାଇଛି ।
ପାଖାପାଖି ୬୦୦ ବନ ସୁରକ୍ଷା ସମିତି, ବନ ବିଭାଗ କର୍ମଚାରୀଙ୍କ ମିଳିତ ପ୍ରାୟାସରେ ୨୭ଟି ଅତି ସମ୍ବେଦନଶୀଳ ଜଙ୍ଗଲ ନିଆଁ ଅଞ୍ଚଳକୁ ଆୟ କରିବାକୁ ଚେଷ୍ଟା କରାଯାଉଛି ।
ବନାଞ୍ଚଳ ଅଧୀନରେ ଥିବା ମହୁଲ ଗଛକୁ ଚିହ୍ନଟ କରି ସେଠାରେ ଆଗୁଆ କଣ୍ଟ୍ରୋଲ ବର୍ଣ୍ଣିଂ ପ୍ରକ୍ରିୟା କରାଯାଇଛି । ଫଳରେ ସ୍ଥାନୀୟ ଲୋକଙ୍କ ପାଇଁ ମହୁଲ ଗୋଟାଇବାରେ ଯେଉଁ ଅସୁବିଧା ଉପୁଜୁଥିଲା ତା'ର ସମାଧାନ ହୋଇ ପାରିଲା ।
'ଆମ ଜଙ୍ଗଲ ଯୋଜନା'ରେ ଗାଁ ଗାଁରେ ବୈଠକ ଡାକି ଲୋକଙ୍କୁ ଜଙ୍ଗଲ ନିଆଁର ଭୟାବହତା, ଏନେଇ ଥିବା ଦଣ୍ଡ ବିଧାନ ବାବଦରେ ସଚେତନ କରାଯାଇ ପାରିଛି ।
ଫେବୃୟାରୀ ଅରମ୍ଭ ପୂର୍ବରୁ ପାଖାପାଖି ଏମିତି ୧୦୦ରୁ ଅଧିକ ସଚେତନତା କାର୍ଯ୍ୟକ୍ରମ ଗାଁଲୋକଙ୍କ ପାଇଁ ଗାଁ ଲୋକଙ୍କ ଦ୍ୱାରା କରାଯାଇଛି ।
ଏଠାରେ ଫାୟାର୍ ଲାଇନ୍ ଟ୍ରେସିଂ ପ୍ରକ୍ରିୟାକୁ ମଧ୍ୟ ବ୍ୟବସ୍ଥିତ ଢଙ୍ଗରେ ପରିଚାଳିତ ହୋଇଛି ।
୧୦ ଫୁଟ୍ ଓସାରର ୫ କିଲୋମିଟର ଦୈର୍ଘ୍ୟର ଗୋଟିଏ ଗୋଟିଏ ଜାଗା ଚିହ୍ନଟ କରି ଫାୟାର ଲାଇନ୍ ଟ୍ରେସିଂ କରି ଆରମ୍ଭରୁ ଶେଷ ଯାଏଁ ଏହାର ଭିଡିଓ ଡକୁ୍ୟମେଣ୍ଟେସନ୍ କରାଯାଇଛି ।
ଫଳରେ ପରିଚାଳନାଗତ ତ୍ରୁଟି ଉପୁଜିନି । ସ୍ଥାନୀୟ ଲୋକଙ୍କୁ ଶପଥ ପାଠ କରାଇ ଓ ଲୋକଗୀତ ଦ୍ୱାରା ମଧ୍ୟ ଜଙ୍ଗଲ ନିଆଁ ବାବଦରେ ମଧ୍ୟ ସଚେତନତା କରାଯାଉଛି ।
ବନ ବିଭାଗ ଦ୍ୱାରା ବାଲିମେଳା ଜଳଭଣ୍ଡାର ଅଞ୍ଚଳରେ ଥିବା ଜଙ୍ଗଲରେ ନିଆଁକୁ ଆୟତ୍ତ କରିବା ପାଇଁ ନିକଟରେ 'ଗୁରୁପ୍ରିୟା' ନାମରେ ଏକ ମୋଟର ବୋଟ ଆରମ୍ଭ କରାଯାଇଛି ।
ଯାହାକି ଜଳଭଣ୍ଡାର ଭିତରେ ଯେକୌଣସି ଜଙ୍ଗଲରେ ନିଆଁକୁ ଆୟତ୍ତ କରିବାରେ ସାହାଯ୍ୟ କରିବ ।
କେବଳ ସେତିକି ନୁହେଁ ଆନ୍ଧ୍ର ଓ ଓଡ଼ିଶା ଲୋକଙ୍କ ଦ୍ୱାରା ଏଠାରେ ବଡ଼ଯାତ୍ରା ନାମରେ ଆୟୋଜିତ ହେଉଥିବା ପାରମ୍ପରିକ ପୂଜାକୁ ମଧ୍ୟ ଆୟତ୍ତାଧୀନ କରାଯାଇଛି । ଏହି ପୂଜାରେ ଠାକୁରାଣୀ ଆନ୍ଧ୍ରରୁ ବାହାରି ମାଲକାନଗିରିରେ ପହଞ୍ଚିଥାନ୍ତି ।
ଏହି ସମୟରେ ପାରମ୍ପରିକ ଅଧିବାସୀମାନେ ଯିବା ଆସିବା ପାଇଁ ବ୍ୟବହାର କରୁଥିବା ମୋଟୁ, କାଳିମେଳା, ମାଲକାନଗିରି ରେଞ୍ଜ ଅଧୀନରେ ଥିବା ରାସ୍ତାରେ ପଡୁଥିବା ଜଙ୍ଗଲରେ ନିଆଁ ଲଗାଇଥାନ୍ତି । ତେଣୁ ଚଳିତ ବର୍ଷ ସେଠାରେ ବିଭାଗ ପାଟ୍ରୋଲଂ ବ୍ୟବସ୍ଥାକୁ କଡ଼ା କଡ଼ି କରିଛି ।
ସେହିପରି କନ୍ଧମାଳ ଜିଲ୍ଲା ବାଲିଗୁଡ଼ା ଫରେଷ୍ଟ ଡିଭିଜନ୍ ଜଙ୍ଗଲ ନିଆଁକୁ ନିୟନ୍ତ୍ରଣ କରିବାକୁ ଯାଇ 'ରିଙ୍ଗ ଆଣ୍ଡଷ୍ଟ୍ରିପ୍ ଟେକ୍ନୋଲେଜି'କୁ ଆପଣେଇଛନ୍ତି ।
ମହୁଲ ଫୁଲ ଗୋଟାଇବା ପାଇଁ ଏଠାକାର ଆଦିବାସୀ ଲୋକମାନେ ଶୁଖିଲା ପତ୍ରକୁ ଜଳାଉଥିବା ବେଳେ ବନ ବିଭାଗ ପୂର୍ବରୁ ପ୍ରତିଷେଧକ ବ୍ୟବସ୍ଥା ଗ୍ରହଣ କରିଛି ।
ଡିଭିଜନ୍ ଅଧୀନରେ ଥିବା ମହୁଲ ଗଛ ଓ ଏହାର ଜିପିଏସ୍ ଠିକଣା ଟ୍ରେସିଂ କରାଯାଇ ଏହି ଗଛର ମାଲିକାନା ସ୍ୱତ୍ୱ ଥିବା ମୁରବିଙ୍କ ସହ ଆପୋଷ ଆଲୋଚନା କରାଯାଇଛି ।
ପରେ ସେମାନଙ୍କ ସହାୟତାରେ ସଂପୃକ୍ତ ଗଛର ତଳେ ଶୁଖିଲା ପତ୍ରକୁ ଜଳାଯାଇଛି । ଜନ ସହଭାଗିତାରେ ବନ ବିଭାଗର ଏହି ପ୍ରଚେଷ୍ଟାରେ ସେଠାରେ ଜଙ୍ଗଲ ନିଆଁକୁ ଗତ ଦୁଇ ବର୍ଷ ହେଲା ନିୟନ୍ତ୍ରଣ କରାଯାଇ ପାରୁଛି ।
୨୦୧୮ ମସିହାରେ ସେଠାରେ ବନ ବିଭାଗ ୨୩୯୮ଟି ସ୍ଥାନରେ ନିଆଁ ଲାଗିଥିବା ସ୍ଥାନ ଚିହ୍ନଟ କରିଥିବା ବେଳେ ୨୦୧୯ରେ ଏହି ସଂଖ୍ୟା ୨୦୪୭, ୨୦୨୦ରେ ୧୨୦୭କୁ ଖସିଛି ।
ଭୁବନେଶ୍ୱର, ଜାନୁଆରୀ ୩୧(ଲୋକାଲ ୱାୟାର): ସୁପରଷ୍ଟାର୍ ରବି ତେଜାଙ୍କ ଅଭିନୀତ ଚଳଚ୍ଚିତ୍ର 'କ୍ରାକ୍' ବକ୍ସ ଅଫିସ ହିଟ୍ ହେବା ପରେ ଏବେ ଏହାର ସଫଳତାକୁ ନେଇ ଆୟୋଜକ ମିଟି ଆଶା କରିଛନ୍ତି ।
ସୁପରଷ୍ଟାର୍ ରବି ତେଜା ଓ ଅଭିନେତ୍ରୀ ଶ୍ରୁତି ହାସନଙ୍କ ସହ ଏଥିରେ ଅପସରା ରାଣୀ ଅଭିନୟ କରିଛନ୍ତି ।
ଅପସରା ରାଣୀ ଭୂମ୍ ଭଦାଲ୍ ଟ୍ରାକରେ ନୃତ୍ୟ ପରିବେଷଣ କରିଥିବା ବେଳେ ଏହା ଦର୍ଶକଙ୍କୁ ବିମୋହିତ କରୁଛି ।
ଏଥିରେ ଅପସରା ଖୁବ୍ ସୁନ୍ଦର ଭାବେ ନୃତ୍ୟ ପରିବେଷଣ କରିଥିବା ବେଳେ ରବି ତେଜା ନୃତ୍ୟର ଶେଷରେ ଆସି ଅପସରାଙ୍କ ସହ ଡ୍ୟାନ୍ସ ଫ୍ଲୋରରେ ସାଥ୍ ଦେଇଛନ୍ତି ।
ଭୁବନେଶ୍ୱର, ଜାନୁଆରୀ ୧୦(ଲୋକାଲ ୱାୟାର): ନବରଙ୍ଗପୁର ଜିଲ୍ଲାର ଉମରକୋଟ ବ୍ଲକରେ ବିଜୁ ସେତୁ ଭୁଶୁଡ଼ିବା ଘଟଣାରେ ଜଣେ ଶ୍ରମିକ ପ୍ରାଣ ହରାଇଥିବା ବେଳେ ୩ ଜଣ ଗୁରୁତର ଆହତ ହୋଇଛନ୍ତି ।
ଅପରପକ୍ଷେ ଏହି ଘଟଣାରେ ତୁରନ୍ତ କାର୍ଯ୍ୟାନୁଷ୍ଠାନ ସ୍ୱରୂପ ଫୌଜଦାରୀ ମାମଲା ରୁଜୁ କରି ଠିକାଦାର ଓ ଯନ୍ତ୍ରୀଙ୍କୁ ଗିରଫ କରିବାକୁ ଉନ୍ନୟନ କମିଶନର ଜିଲ୍ଲାପାଳଙ୍କୁ ନିର୍ଦ୍ଦେଶ ଦେଇଛନ୍ତି ।
ଉମରକୋଟ ବ୍ଲକର ତାଲାପଦର ଗ୍ରାମ ନିକଟରେ ନାଗୀ ନାଳ ଉପରେ ୨ କୋଟି ୪୧ ଲକ୍ଷ ୫୦ ହଜାର ଟଙ୍କା ଖର୍ଚ୍ଚରେ ବିଜୁ ସେତୁ ନିର୍ମାଣ ଚାଲିଛି ।
ରବିବାର ପୋଲରେ ସ୍ଲାବ ପଡ଼ୁଥିବା ବେଳେ ତାହା ଭୁଶୁଡ଼ି ପଡ଼ିଥିଲା । ଏହି ଘଟଣାରେ ରାଇଘର ଅଞ୍ଚଳର ମହେନ୍ଦ୍ର ମାଳିଙ୍କ ମୃତ୍ଯୁ ହୋଇଛି ।
ଅନ୍ୟ ୩ ଜଣଙ୍କୁ ଗୁରୁତର ଆହତ ଅବସ୍ଥାରେ ଉମରକୋଟ ଡାକ୍ତରଖାନାରେ ଭର୍ତ୍ତି କରାଯାଇଛି ।
ଏହି ଘଟଣା ପରେ ତୁରନ୍ତ କାର୍ଯ୍ୟାନୁଷ୍ଠାନ ପାଇଁ ନିର୍ଦ୍ଦେଶ ଦେଇଛନ୍ତି ଉନ୍ନୟନ କମିଶନର ପ୍ରଦୀପ କୁମାର ଜେନା ।
ପୋଲ ନିର୍ମାଣ କରୁଥିବା ଠିକାଦାର ଆଶିଷ ବିଶ୍ୱାଳ, ନିର୍ବାହୀ ଯନ୍ତ୍ରୀ ଓ ସହକାରୀ ଯନ୍ତ୍ରୀଙ୍କ ବିରୋଧରେ ଫୌଜଦାରୀ ମାମଲା ସହ ଗିରଫ କରିବାକୁ ନିର୍ଦ୍ଦେଶ ଦିଆଯାଇଛି ।
ସୁନାବେଡ଼ା ଅଧୀକ୍ଷଣ ଯନ୍ତ୍ରୀଙ୍କୁ ମଧ୍ୟ ତୁରନ୍ତ ଘଟଣାର ତଦନ୍ତ ପାଇଁ କୁହାଯାଇଛି ।
ନବରଙ୍ଗପୁର, ଡିସେମ୍ବର ୧୮(ଲୋକାଲ ୱାୟାର): ନବରଙ୍ଗପୁର ସହରର ଜଣେ ମହିଳା ମୃତ୍ୟୁର ପାଞ୍ଚ ଦିନ ପୂର୍ବରୁ ତାଙ୍କର ଏକ ତିନି ମହଲା କୋଠା, ଯାହାର ମୂଲ୍ୟ ପ୍ରାୟ ଏକ କୋଟି ଟଙ୍କା ହେବ ସହରରେ ଥିବା ପ୍ରଭୁ ଜଗନ୍ନାଥଙ୍କ ମନ୍ଦିର ନାମରେ ଲେଖି ଦେଇଥିବା (ୱିଲ୍) ତାଙ୍କ ପରିବାର ପକ୍ଷରୁ କୁହାଯାଇଛି ।
ନବରଙ୍ଗପୁର ସହର ଭଗବତୀ ସାହିର ବୈଜୟନ୍ତୀମାଳା ସାହୁ କର୍କଟ ରୋଗରେ ପୀଡ଼ିତ ହୋଇ ଗତ ୨ ତାରିଖରେ ପ୍ରାଣ ହରାଇଥିଲେ ।
ତାଙ୍କ ସ୍ୱାମୀ ଅବସରପ୍ରାପ୍ତ ଆରଆଇ ଭବାନୀ ସାହୁ ଅସୁସ୍ଥ ଥାଇ ଏବେ ଶଯ୍ୟାଶାୟୀ । ବୈଜୟନ୍ତୀମାଳାଙ୍କର ତିନି ଝିଅ ପୁଷ୍ପାଞ୍ଜଳି, ଗୀତାଞ୍ଜଳି ଏବଂ ଶ୍ରଦ୍ଧାଞ୍ଜଳି ।
ତାଙ୍କର ପୁଅ ନଥିବାରୁ ସେ ପ୍ରଭୁ ଜଗନ୍ନାଥଙ୍କୁ ପୁଅ କରିଥିଲେ । ପ୍ରଭୁ ଜଗନ୍ନାଥଙ୍କର ପରମ ଭକ୍ତ ବୈଜୟନ୍ତୀମାଳା ତାଙ୍କ ଘର ଠାକୁରଙ୍କ ନାମରେ କରି ଦେବାର ଇଚ୍ଛା ତିନି ଝିଅଙ୍କୁ ଜଣାଇବା ପରେ ସମସ୍ତେ ବେଶ୍ ଖୁସିରେ ସମ୍ମତି ଜଣାଇଥିଲେ ।
ଗୁରୁତର ଅବସ୍ଥାରେ ରୋଗଶଯ୍ୟାରେ ଥିବା ବେଳେ ତିନି ଝିଅ ଓ ସ୍ୱାମୀଙ୍କ ଉପସ୍ଥିତିରେ ବୈଜୟନ୍ତୀ ନବରଙ୍ଗପୁର ସହରରେ ଥିବା ତାଙ୍କର ମୂଲ୍ୟବାନ ଘରଟିକୁ ଠାକୁରଙ୍କ ନାମରେ ଇଚ୍ଛାପତ୍ର କରି ଦେଇଥିଲେ ।
ଏପରିକି ସେ ତାଙ୍କ ମଙ୍ଗଳସୂତ୍ର ଓ ରୁପା ଗହଣାଗୁଡ଼ିକୁ ସହରର ଅନ୍ୟ ଏକ ମନ୍ଦିର ନୀଳକଣ୍ଠେଶ୍ୱର ମନ୍ଦିର ନାମରେ କରି ଦେଇଛନ୍ତି ।
ବୈଜୟନ୍ତୀମାଳାଙ୍କ ଏହି କାମରେ ସେମାନେ ଗର୍ବିତ ବୋଲି ତିନି ଝିଅ କହିଛନ୍ତି । ସେହିପରି ନବରଙ୍ଗପୁର ଜଗନ୍ନାଥ ମନ୍ଦିର ପରିଚାଳନା କମିଟି ପକ୍ଷରୁ ମଧ୍ୟ ଏଥିପାଇଁ କୃତଜ୍ଞତା ଜ୍ଞାପନ କରାଯାଇଛି ।
ନବରଙ୍ଗପୁର, ନଭେମ୍ବର ୨୩ (ଲୋକାଲ ୱାୟାର) : ନବରଙ୍ଗପୁର ଜିଲ୍ଲା ଚନ୍ଦାହାଣ୍ଡି ଥାନା ଅଞ୍ଚଳରେ ଏକ ପରିବା ବୋଝେଇ ପିକଅପ ଭ୍ୟାନ ଭାରସାମ୍ୟ ହରାଇ ଏକ ଘର ଭିତରକୁ ପଶିଯିବାରୁ ୨ ଜଣ ଶିଶୁଙ୍କ ମୃତ୍ୟୁ ଘଟିଥିବାବେଳେ ଅନ୍ୟ ୨ ଶିଶୁ ଓ ଜଣେ ବୃଦ୍ଧ ଗୁରୁତର ଆହତ ହୋଇଛନ୍ତି ।
ଜଣେ ଶିଶୁଙ୍କର ମୃତ୍ୟୁ ଘଟଣାସ୍ଥଳରେ ହୋଇଥିବା ବେଳେ ଅନ୍ୟ ଜଣଙ୍କର ମେଡିକାଲରେ ହୋଇଛି ।
ଚିକିତ୍ସା ନିମନ୍ତେ ଆହତମାନଙ୍କୁ ତୁରନ୍ତ ନିକଟବର୍ତ୍ତୀ ସ୍ୱାସ୍ଥ୍ୟ କେନ୍ଦ୍ରରେ ଭର୍ତ୍ତି କରାଯାଇଥିଲା।
ଆହତମାନଙ୍କ ଅବସ୍ଥା ସଙ୍କଟାପନ୍ନ ଥିବାରୁ ଜିଲ୍ଲା ମୁଖ୍ୟଚିକିତ୍ସାଳୟରେ ଭର୍ତ୍ତି କରାଯାଇଛି ।
ସୂଚନା ଅନୁସାରେ, ଆଜି ଝରାବାହାଲ ଗ୍ରାମର ଦୁଷ୍ମନ୍ତ ଜଗତ ପିକ୍-ଅପ୍ ଭ୍ୟାନରେ ପରିବାର ବୋଝେଇ କରି ହାଟକୁ ବାହାରିଥିଲେ।
ଗାଁ ଭିତରେ ଚାଲୁଥିବା ବେଳେ ଗାଡ଼ିଟି କୌଣସି କାରଣରୁ ନିୟନ୍ତ୍ରଣରୁ ବାହାରି ଯାଇ ରାସ୍ତାକଡ଼ ଡ୍ରେନ୍ ଟପି ଅଳ୍ପ ଦୂରରେ ଥିବା ଏକ ଘର ଭିତରକୁ ପଶିଯାଇଥିଲା।
ସେହି ଘର ପାଖ ଚଉଁରାରେ ବସିଥିବା ୧୦ ବର୍ଷିୟ ସଚିନ ଗୋପାଳ, ୯ ବର୍ଷିୟ ସତୀକାନ୍ତ ଗୋପାଳ, ୭ ବର୍ଷୀୟ ନନ୍ଦିନୀ ଗୋପାଳ, ୨୭ ବର୍ଷିୟ ମନୀଷା ଗୋପାଳ ଏବଂ ସେ ଗାଁକୁ ଆସିଥିବା ୬୦ ବର୍ଷୀୟ ଡମ୍ବରୁଧର ହାତୀ ଏହି ଗାଡ଼ି ଧକ୍କାରେ ଆହତ ହୋଇଥିଲେ।
ଭୁବନେଶ୍ୱର, ନଭେମ୍ବର ୨୩ (ଲୋକାଲ ୱାୟାର) : ଦକ୍ଷିଣ-ପୂର୍ବ ତଥା ସଂଲଗ୍ନ ଦକ୍ଷିଣ-ପୂର୍ବ ବଙ୍ଗୋପସାର ଅଞ୍ଚଳରେ ସୃଷ୍ଟ ଲଘୁଚାପ ୱେଲମାର୍କରେ ପରିଣତ ହୋଇଥିବା ବେଳେ ଆହୁରି ଘନୀଭୂତ ହୋଇ ଅବପାତର ରୂପ ନେଇପାରେ ।
ଆଗାମୀ ୨୪ ଘଣ୍ଟାରେ ଆହୁରି ଘନୀଭୂ ହୋଇ ସାମୁଦ୍ରିକ ଝଡ ବା ବାତ୍ୟାର ରୂପନେଇ ପାରେ ବୋଲି ଭୁବନେଶ୍ୱରସ୍ଥିତ ଆଞ୍ଚଳିକା ପାଣିପାଗ ବିଜ୍ଞାନ କେନ୍ଦ୍ର ସୋମବାର ସୂଚନା ଦେଇଛି ।
ଏହା ପ୍ରଭାବରେ ଆସନ୍ତା ୨୫ରୁ ଓଡ଼ିଶାର କିଛି ଜିଲ୍ଲାରେ ପ୍ରବଳରୁ ଅତି ପ୍ରବଳ ବର୍ଷା ସମ୍ଭାବନା ରହିଛି ।
ଲଘୁଚାପଟି ପଶ୍ଚିମ-ଉତ୍ତରପଶ୍ଚିମକୁ ମୁହାଁଇ ୨୫ ସୁଦ୍ଧା ତାମିଲନାଡୁ ଓ ପୁଡୁଚେରୀ ଉପକୂଳ ଛୁଇଁବ ।
ଏହାର ପ୍ରଭାବ ସିଧାସଳଖ ଓଡ଼ିଶା ଉପରେ ନାହିଁ ବୋଲି ପାଣିପାଗ ବିଭାଗ କହିଛି ।
ପ୍ରଭାବରେ ୨୫ରୁ ଦକ୍ଷିଣ ଓଡ଼ିଶାର କିଛି ସ୍ଥାନରେ ଏବଂ ୨୬ରେ ଅଧିକାଂଶ ସ୍ଥାନରେ ସ୍ୱଳ୍ପରୁ ମଧ୍ୟମ ବର୍ଷା ହେବାର ସମ୍ଭାବନା ରହିଛି।
ଆଜି କନ୍ଧମାଳ, ଅନୁଗୁଳ, ମୟୂରଭଞ୍ଜ, କଳାହାଣ୍ଡି, ଗଜପତି, ରାୟଗଡ଼ା ଓ ଢେଙ୍କାନାଳ ଜିଲ୍ଲାର କେତେକ ସ୍ଥାନରେ ବର୍ଷା ସମ୍ଭାବନା ରହିଛି ।
୨୫ ତାରିଖରେ କୋରାପୁଟ, ରାୟଗଡ଼ା ଓ ଗଜପତିରେ ପ୍ରବଳ ବର୍ଷା ଆଶଙ୍କା ଥିବାରୁ ୟେଲୋ ୱାର୍ଣ୍ଣିଂ ଜାରି କରାଯାଇଛି ।
୨୬ ତାରିଖରେ ଗଜପତି ଓ ରାୟଗଡ଼ାରେ ପ୍ରବଳରୁ ଅତି ପ୍ରବଳ ବର୍ଷା ସମ୍ଭାବନା ଥିବାବେଳେ କନ୍ଧମାଳ, ନବରଙ୍ଗପୁର, କଳାହାଣ୍ଡି ମାଲକାନଗିରି ଓ କୋରାପୁଟ ଜିଲ୍ଲାରେ ପ୍ରବଳ ବର୍ଷା ସମ୍ଭାବନା ରହିଛି ବୋଲି ପାଣିପାଗ କେନ୍ଦ୍ର କହିଛି । ଏ ସମସ୍ତ ଜିଲ୍ଳାକୁ ୟେଲୋ ୱାର୍ଣ୍ଣିଂ ଜାରି କରାଯାଇଛି ।
ବଲାଙ୍ଗିର, ନଭେମ୍ବର ୧୮(ଲୋକାଲ ୱାୟାର): ଦଶ ବର୍ଷର ଶତ୍ରୁତାରୁ ରାଗ ସୁଝାଇବାକୁ ପାଟଣାଗଡ଼ର ଗଣହତ୍ୟା ହୋଇଥିଲା ବୋଲି ବଲାଙ୍ଗିର ଏସପି ସନ୍ଦୀପ ସମ୍ପତ ବୁଧବାର ସାମ୍ବାଦିକ ସମ୍ମିଳନୀରେ କହିଛନ୍ତି ।
ଗଣହତ୍ୟାରେ ସଂପୃକ୍ତ ଥିବା ତିନୋଟି ପରିବାରର ୯ ଜଣଙ୍କ ମଧ୍ୟରୁ ୭ ଜଣଙ୍କୁ ଗିରଫ କରାଯାଇଛି ଏବଂ ୨ ଜଣ ଫେରାର ଥିବା ସେ କହିଛନ୍ତି ।
ଏସପିଙ୍କ ସୂଚନାନୁସାରେ ଗିରଫ ଅଭିଯୁକ୍ତମାନେ ହେଲେ ପାଟଣାଗଡ଼ ସଅଁରାପଡ଼ାର ବାବୁଲାଲ ଜାନୀ(୫୫), ଭୋଳା ଜାନୀ(୨୦), ଶିବା ଜାନୀ(୧୯), ନବରଙ୍ଗପୁର ଜିଲ୍ଲା ଝରିଗାଁ ଥାନା ଦେଓଳକଣାର ଛାୟା ଗଣ୍ଡ(୨୬), ବଳଦେବ ଗଣ୍ଡ(୨୭), ମନୀଷ ଗଣ୍ଡ(୨୪), ବିକଳ କଏରୀ(୨୦) ।
ତେବେ ଗଣହତ୍ୟାର ମୁଖ୍ୟ ଷଡ଼ଯନ୍ତ୍ରକାରୀ ନୂଆପଡ଼ା ଜିଲ୍ଲାର ଗଙ୍ଗୱା ମାଝୀ ଓ ତାର ପୁଅ ଦେବରାଜ ଫେରାର ଥିବା ଏସପି କହିଛନ୍ତି ।
ଗତ ୧୦ ତାରିଖ ରାତିରେ ପାଟଣାଗଡ଼ରେ ବୁଲୁ ଜାନୀ ଓ ପତ୍ନୀଙ୍କ ସହ ୪ ଜଣ ଛୁଆଙ୍କୁ ହତ୍ୟା କରାଯାଇଥିଲା । ପୂର୍ବରୁ ୨୦୧୮ ମସିହାରେ ବୁଲୁଙ୍କ ବଡ଼ ପୁଅଙ୍କୁ ହତ୍ୟା କରାଯାଇଥିଲା ।
ଭିନ୍ନ ଭିନ୍ନ କାରଣରୁ ତିନି ଅଭିଯୁକ୍ତ ପରିବାର ସହ ବୁଲୁ ଜାନୀଙ୍କ ପରିବାରର ଶତ୍ରୁତା ଥିଲା । ରାଗ ସୁଝାଇବାକୁ ଅଭିଯୁକ୍ତ ୯ ଜଣ ଘଟଣା ଦିନ ରାତିରେ ଏକାଧିକ ବାଇକରେ ପାଟଣାଗଡ଼ରେ ପହଞ୍ଚିଥିଲେ ।
ସେଦିନ ବୁଲୁଙ୍କ ଅନ୍ୟ ୪ ପୁଅ ଘରେ ନଥିବା ଅଭିଯୁକ୍ତମାନେ ପୂର୍ବରୁ ସୂଚନା ପାଇଥିଲେ । ରାତିରେ ବୁଲୁ ବାହାରକୁ ଉଠିଥିବା ବେଳେ ତାଙ୍କୁ ଗୁଳି କରାଯାଇଥିଲେ ମଧ୍ୟ ଲକ୍ଷ୍ୟଭ୍ରଷ୍ଟ ହୋଇଥିଲା ।
ପରେ ତାଙ୍କ ଘରେ ପଶି ସମସ୍ତଙ୍କୁ ବିଭିନ୍ନ ମାରଣାସ୍ତ୍ରରେ ହତ୍ୟା କରିଥିଲେ ବୋଲି ଏସପି କହିଛନ୍ତି ।
ନବରଙ୍ଗପୁର, ନଭେମ୍ବର ୧୨(ଲୋକାଲ ୱାୟାର): ନବରଙ୍ଗପୁର ଜିଲ୍ଲାର କୋଷାଗୁମୁଡ଼ା ଅଞ୍ଚଳରେ ନିର୍ମାଣାଧୀନ ମକା ପ୍ରୋସେସିଂ ପ୍ଲାଣ୍ଟରେ ଏକ ନଳକୂପକୁ କେନ୍ଦ୍ର କରି ସ୍ଥାନୀୟ ଲୋକମାନେ ଦୁଇ ପକ୍ଷ ହୋଇ ମୁହାଁମୁହିଁ ହୋଇଥିବା ବେଳେ ପୁଲିସକୁ ମାଡ଼ ହୋଇଥିବା ଦେଖିବାକୁ ମିଳିଛି ।
ନିର୍ମାଣାଧୀନ ମକା ପ୍ରକ୍ରିୟାକରଣ ପ୍ରକଳ୍ପ ଅଞ୍ଚଳରେ ନଳକୂପ ଖୋଳାଯାଉଥିବା ବେଳେ ଏହାକୁ କେତେକ ବିରୋଧ କରିଥିଲେ ।
ଏହି ଘଟଣାରେ ଶହ ଶହ ସପକ୍ଷବାଦୀ ଓ ବିପକ୍ଷବାଦୀ ମୁହାଁମୁହିଁ ହୋଇଥିଲେ।
ପରିସ୍ଥିତି ସମ୍ଭାଳିବାକୁ ୪ ପ୍ଲାଟୁନ ପୁଲିସ ସେଠାରେ ପହଞ୍ଚିଥିଲେ ।
ସପକ୍ଷବାଦୀଙ୍କର କେତେକ ନେତାଙ୍କୁ ବିପକ୍ଷବାଦୀମାନେ ଆକ୍ରମଣ କରିବାକୁ ଉଦ୍ୟମ କରିଥିଲେ ।
ଏହା ଦେଖି ପୁଲିସ ସେମାନଙ୍କୁ ଭ୍ୟାନରେ ବସାଇ ନେଇଯିବାକୁ ଯୋଜନା କରିଥିଲା । କିନ୍ତୁ ବିପକ୍ଷବାଦୀମାନେ ଭ୍ୟାନକୁ ଘେରିଯାଇଥିଲେ ।
ଏହି ସମୟରେ ନିଜେ ଏସପି ନୀତିନ କୁଶଲକର ମଧ୍ୟ ପହଞ୍ଚିଥିଲେ ।
ଏଡାପରେ ପୁଲିସ କେତେକ ବିପକ୍ଷବାଦୀଙ୍କୁ ଉଠାଇ ନେବାକୁ ଉଦ୍ୟମ କରିବାକୁ ଲୋକେ ଉତ୍ତ୍ୟକ୍ତ ହୋଇ ପୁଲିସକୁ ଆକ୍ରମଣ କରିଥିଲେ ।
ଜଣେ ପୁଲିସ ଅଫିସର ମଧ୍ୟ ଆହତ ହୋଇଥିଲେ ।
ପୁଲିସ ମଧ୍ୟ ପରିସ୍ଥିତି ନିୟନ୍ତ୍ରଣ କରିବାକୁ ଲାଠିଚାର୍ଜ କରିଥିଲା ।
ଏଥିରେ କେତେକ ଲୋକ ଆହତ ହୋଇଛନ୍ତି ।
ତେବେ ଲାଠିଚାର୍ଜ ଅଭିଯୋଗକୁ ଏସପି ଅସ୍ୱୀକାର କରିଛନ୍ତି ।
ରାତି ବେଳକୁ ଅଞ୍ଚଳରେ ଉତ୍ତେଜନା ଥିଲେ ମଧ୍ୟ ପରିସ୍ଥିତି ନିୟନ୍ତ୍ରଣରେ ଅଛି ।
ଉଲ୍ଲେଖଯୋଗ୍ୟ, ଏଠାରେ ନିର୍ମାଣାଧୀନ ପ୍ରକଳ୍ପର କେତେକ ଜମି ବିନା ପଲ୍ଲୀସଭାରେ ହସ୍ତାନ୍ତର ହୋଇଥିବା ଅଭିଯୋଗ ସ୍ଥାନୀୟ ଲୋକେ କରି ଆସୁଛନ୍ତି ।
ଭୁବନେଶ୍ୱର, ନଭେମ୍ବର ୧୧(ଲୋକାଲ ୱାୟାର): କରୋନାରେ ପ୍ରାଣ ହରାଇଥିବା ଜଣେ ସାମ୍ବାଦିକଙ୍କ ପରିବାରକୁ ରାଜ୍ୟ ସରକାର ୧୫ ଲକ୍ଷ ଟଙ୍କାର ସହାୟତା ମଂଜୁର କରିଥିବା ସୂଚନା ଓ ଲୋକସମ୍ପର୍କ ବିଭାଗ ପକ୍ଷରୁ କୁହାଯାଇଛି ।
ଦୈନିକ ଖବରକାଗଜ 'ପ୍ରମେୟ'ର କନ୍ଧମାଳରେ କାର୍ଯ୍ୟରତ ସାମ୍ବାଦିକ ତାରିଣୀ ପାଢ଼ୀ ଗତ ସେପ୍ଟେମ୍ବର ୨୯ ତାରିଖରେ କରୋନାରେ ଆକ୍ରାନ୍ତ ହୋଇ ଚିକିତ୍ସାଧୀନ ଅବସ୍ଥାରେ ପ୍ରାଣ ହରାଇଥିଲେ ।
ରାଜ୍ୟ ସରକାରଙ୍କ ପକ୍ଷରୁ ତାଙ୍କ ପତ୍ନୀ ସବିତା ପାଢ଼ୀଙ୍କୁ ଅନୁକମ୍ପାମୂଳକ ସହାୟତା ଦେବା ସକାଶେ ୧୫ ଲକ୍ଷ ଟଙ୍କା ମଂଜୁର କରାଯାଇଛି ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
